
Z A P I S N I K
7. sjednice Vijeća Mjesnog odbora Peščenica,
07.12.2021.
u prostorijama mjesnog odbora PEŠČENICA,
s početkom u 18:00 sati



NAZOČNI ČLANOVI VIJEĆA:
NINA ŠANTIĆ, VLATKA BAJZEK OSMAN, SANJA BALENOVIĆ, TOMISLAV HENDIJA, DEAN JOKETOVIĆ I VIŠNJA FERENČAK

Vijećnik Goran Kršnjavi se ispričao i unaprijed najavio kašnjenje te se pridružuje sjednici u 18:47. 


Predsjedava NINA ŠANTIĆ, predsjednica Vijeća.

Zapisnik vodi Tomislav Hendija.


Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Bez rasprave, jednoglasno Vijeće prihvaća tekst Zapisnika 6. sjednice Vijeća, održane 09.11. 2021 bez izmjena.

	

D N E V N I   R E D


1. Aktualna komunalna problematika
2. Korištenje prostora MS Peščenica
3. Razno: izvješća, pitanja i prijedlozi

Ad 1.	Aktualna komunalna problematika



1. Predsjednica usmeno informira o predmetu raspravljanja. Na službeni telefon u dežurstvu smo dobili nekoliko prijedloga građanina M.M. da se postavi ograda u nastavku parka u Galovićevoj ulici na jugoistoku zgrade Galovićeva k.b. 10.
 
 Vijeće jednoglasno donosi 
        
Z A K LJ U Č A K

Građanin M.M. je zamoljen da argumentirani zahtjev s dokumentacijom (fotogradijama) pošalje na službeni e-mail MO-a kako bi točno utvrdili o kojoj se čestici radi, da li je navedena čestica u vlasništvu grada ili zgrade iza koje se nalazi te će temeljem toga Vijeće donijeti Zaključak i  kontaktirati nadležne gradske službe.
                                                         
                                                
         
2. Mišljenje o zaključku VGČ Maksimir o promjeni regulacije prometa na križanju Ulica kralja Zvonimira i Ferde Rusana.

Na službeni mail MO je došao prijedlog VGČ Maksimir koje prihvaća Zaključak MO Eugen Kvaternik o promjeni regulacije prometa na križanju Ulica kralja Zvonimirova i Ferde Rusana na način da jedini dozvoljeni smjer kretanja vozila iz ulice Ferde Rusana južno od Ul. kralja Zvonimira u smjeru sjevera bude obavezno skretanje desno u Ulicu kralja Zvonimira. Razlog preusmjerenja prometa je gužva ispred Dječjeg vrtića Trnoružica koji se nalazi nekoliko stotina metara nakon predmetnog raskrižja u smjeru sjevera. 
VMO odbija prijedlog VGČ Maksimir te jednoglasno 7/7 donosi  
                                              
                                                     Z A K LJ U Č A K


VMO Peščenica smatra kako će se takvom regulacijom prometa dodatno opteretiti promet na području MO Peščenica s obzirom da građani MO Peščenica nemaju drugi izlaz na veću prometnicu u smjeru grada osim Rusanove i Šulekove na Zvonimirovu te ako građanima na predmetnom raskrižju uskratimo mogućnost skretanja u lijevo i ravno, na Šulekovoj ćemo imati prometni čep. Šulekova je također mala slijepa ulica koja nije predviđena za protok tako velikog broja automobila. MO Peščenica je zatražio prometnu studiju te se mole prometni stručnjaci da analiziraju područje i predlože rješenje otvaranja  Bužanove na Heinzelovu (npr kod Banjavčićeve).

          Nadalje, MO Peščenica daje prijedlog MO Eugena Kvaternika za drugačijim rješenjem   problema prometne gužve ispred vrtića. Naime, opservacija je roditelja djece koji svoju djecu voze svako jutro u DV Trnoružica, kako se gužve stvaraju radi odvoza otpada u Ulici Ferde Rusana. Po njihovim tvrdnjama odvoz otpada vrši se u jutarnjim terminima taman u vrijeme  kad roditelji djecu vode u vrtić i zaustavlja se promet u istoj ulici, stoga nastaju gužve. 

3. Predsjednica usmeno informira o predmetu odlučivanja. Na mail je zaprimljena pritužba građana Ž.M. iz Sesvetske o problemu zbrinjavanja otpada na lokaciji Sesvetska ulica.

Na lokaciji se nalazi dva kontejnera i jedna kanta za miješani otpad te dvije kante za biootpad. Smeće se vrlo često odlaže na pločnik pokraj kontejnera i kontejneri i kante “plešu” po cesti jer ne postoji branik. Plešući kante dospiju na jedino invalidsko parkirno mjesto u ulici te onemogućavaju parkiranje


Vijeće jednoglasno donosi 

                                                           Z A K LJ U Č A K

Vijeće mjesnog odbora Peščenica predlaže Vijeću gradske četvrti Peščenica-Žitnjak da zatraži od Komunalnog redarstva, Zagrebačkog holdinga, Podružnice čistoća te drugih nadležnih službi izvid terena te prijedlog adekvatnog rješenja (postavljanje kontejnera na zelenu površinu u blizinu s branikom ili izgradnja ograđenih spremnika s ključem ili izgradnja zelenog otoka)


4. Nepropisnog zaustavljanje vozila na Harambašićevoj, na potezu od Zvonimirove do Kozarčaninove. 

U Harambašićevoj ulici na potezu od Zvonimirove do Kozarčaninove se nalaze dva kioska jedan na istočnoj a jedan na zapadnoj strani, dvije pekarnice također na suprotnim stranama te nekoliko ugostiteljskih objekata. Vozači automobila gotovo neprestano zaustavljaju svoja vozila na kolniku te upale sva 4 žmigavca kako bi “skoknuli” po nešto u kiosk ili pekarnicu. Primijetili smo kako i razne dostavne službe Wolt/Bolt i dr. ostavljaju svoja vozila na cesti kako bi pokupili dostavu iz ugostiteljskog objekta u blizini. Osim što se krše prometna pravila time se direktno ugrožava sigurnost, zdravlje i život drugih sudionika u prometu. Često se dogodi da su automobili zaustavljeni u oba smjera pa biciklisti ili vozači moraju voziti slalom između zaustavljenih automobila i sve se to događa na sred ceste niti 30m od semafora. Iz svega navedenog vijeće jednoglasno donosi 

                                                           Z A K LJ U Č A K



Vijeće mjesnog odbora Peščenica predlaže VGČ da zatraži od nadležnih službi pojačan nadzor prometnih redara na navedenom području, postavljanja kamera za nadzor te izvid nadležnih službi radi utvrđivanja mjesta postavljanja kamera, postavljanje znakova za upozorenje i obavijest o snimanju (prostor je pod video nadzorom) i druge radnje koje nadležne službe procjene da je potrebno. 

             Ad 2.   Korištenje prostora MS Peščenica

Predsjednica usmeno informira nazočne kako je na mail 17.11.2021. MO Peščenica zaprimljen jedan zahtjev za povremeno korištenje prostora od strane GERONTOLOŠKOG  CENTRa - Dom za starije Peščenica 
                                                 
Vijeće jednoglasno donosi 
                                               Z A K LJ U Č A K

Vijeće mjesnog odbora Peščenica odobrava višekratno korištenje dvorane u terminu UTORKOM I ČETVRTKOM OD 12:30 DO 14:00.



Ad 3. Razno: izvješća, pitanja i prijedlozi

· Prema očitovanju Gradskog ureda za imovinsko pravne poslove oko predmeta izvlaštenje radi izgradnje OŠ Dragutina Kušlana.

Vijeće jednoglasno donosi 
                                               Z A K LJ U Č A K

Vijeće je ovlastilo vijećnika G. Kršnjavog za sastavljanje upita prema odvjetniku V. Knezoviću koji zastupa Grad u navedenom predmetu.


· Legalizacija prostora MO Peščenica i energetske obnove zgrade

Vijeće jednoglasno donosi 
                                               Z A K LJ U Č A K

Vijeće moli VGČ da se pošalje upit nadležnim službama o statusu legalizacije prvog kata prostorija mjesne samouprave u Njegoševoj 10 i planova energetske obnove.


· U vezi dopisa Podružnice Čistoća o uvrštavanju ulice Dvorište u plan redovitog održavanja i čišćenja
Vijeće jednoglasno donosi 
                                               Z A K LJ U Č A K

Vijeće moli VGČ da uputi zahtjev prema Gradskom uredu za mjesnu samoupravu kako bi se odobrilo uključenje novih površina te se za isto osigurala potrebna financijska sredstva 


                                         Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Nina Šantić
	Predsjednica predlaže posredovanje MO pri darivanju potrebitih građana (djece) u suradnji s udrugom Mali Zmaj. Darivanje bi bilo ciljano prema konkretnom popisu udruge Mali Zmaj, a darove bi donirali građani. Popis konkretnih predmeta s molbom za sudjelovanje bi se oglasile na društvenim mrežama i u školskim, vrtićkim grupama te bi uputili poziv i OŠ na našem području kao i Dječjem vrtiću Duga koji se također nalazi na našem području. Vijećnici bi dežurali u dogovoreno vrijeme te primali poklone koje bi Udruga Mali Zmaj preuzela prije Božića i podijelila građanima. 
Vijećnik Dean Joketović ne slaže se s prijedlogom jer smatra da darivanje nije dovoljno transparentno te podliježe makinacijama, ističe kako SDP kao stranka svake godine daruje djecu članova. Vijećnica Višnja Ferenčak s obzirom na svoju struku nije htjela sudjelovati u raspravi. Nakon kraće rasprave postignut je Zaključak u kojem se Vijeće u cjelini složilo kako s obzirom na kratak rok oko pripreme darivanja za Božić, prijedlog možemo pokušati realizirati u sljedećoj kalendarskoj godini kroz godinu ili prigodno za Uskrs.



	Član Vijeća
	Kratak sadržaj pitanja ili prijedloga

	Goran Kršnjavi
	U vezi postavljanja parkirne rampe na k.č. 1945/40 
Molimo proslijediti upit nadležnim službama da se utvrdi vlasništvo čestice 1945/40 gdje je 03.11.2021 postavljena rampa. Čestica nije usklađena s katastrom jer se na istoj čestici nalazi i dječji park te iz toga slijedi da je predmetna čestica javna površina. Suprotno tome iz vlasničkog lista se da iščitati da su suvlasnici zgrade vlasnici i dvorišta 1207m2 te nije jasno da li je rampa postavljena na javnoj površini ili u dvorištu stanara.





Sljedeća sjednica zakazana za 11. siječnja 2022. u 18:00.


Dovršeno u  19:10 sati.

KLASA:026-02/21-002/2178
URBROJ:251-06-11-1110-21-2
Zagreb, 07.prosinca 2021.



Zapisnik sastavio							        Predsjednica
Tomislav Hendija						Vijeća Mjesnog odbora Peščenica
						       					____________

                                                                                                                          Nina Šantić
